text: четиринадесета глава ("Уреждане на спорове") при спазване на следните изменения:а) Всички препратки в четиринадесета глава ("Уреждане на спорове") към Комитета по търговията се разбират като препратки към Комитета за сътрудничество в областта на културата;б) За целите на член 14.5 ("Сформиране на арбитражния комитет") страните полагат усилия да се договарят за арбитри, които притежават необходимите познания и опит по въпросите на настоящия протокол. В случай че страните не могат да постигнат съгласие за състава на арбитражния комитет, изборът чрез жребий, посочен в член 14.5, параграф 3, се извършва от списъка, съставен съгласно буква в), а не от списъка, съставен съгласно член 14.18 ("Списък на арбитрите");в) Веднага след своето създаване Комитетът за сътрудничество в областта на културата съставя списък от 15 лица, които желаят и могат да изпълняват функцията на арбитър. Всяка от страните предлага пет лица, които да изпълняват функцията на арбитър. Страните също така избират пет лица, които не са граждани на нито една от тях и които изпълняват функцията на председател на арбитражния комитет. Комитетът за сътрудничество в областта на културата следи за това списъкът да бъде винаги попълнен. Арбитрите трябва да имат познания и опит по въпросите, които са предмет на настоящия протокол. Изпълнявайки функцията на арбитри, те са независими, изпълняват функциите си в качеството си на частни лица, не приемат инструкции от нито една организация или правителство по отношение на въпроси, свързани със спора, и спазват приложение 14-В ("Кодекс за поведение на членовете на арбитражните комитети и медиаторите");г) Когато се избират задължения, чието изпълнение да бъде спряно съгласно член 14.11, параграф 2 ("Временни мерки в случай на неизпълнение") при спор, възникнал по настоящия протокол, страната ищец може да спре изпълнението само на задълженията, произтичащи от настоящия протокол; както ид) Независимо от разпоредбите на член 14.11, параграф 2, когато се избират задължения, чието изпълнение да бъде преустановено при спорове, различни от тези, произтичащи от настоящия протокол, страната ищец не може да преустанови изпълнението на задължения, произтичащи от настоящия протокол.Член 4Творци и други специалисти и културни дейци1. Съгласно своето съответно законодателство страните се стремят да улесняват влизането и временния престой на своя територия на творци и други специалисти и културни дейци от другата страна, които не могат да се ползват от задълженията, поети в съответствие със седма глава ("Търговия с услуги, установяване и електронна търговия"), и са или:а) творци, актьори, технически работници и други специалисти и културни дейци от другата страна, които участват в заснемането на кинематографски филми или телевизионни програми; илиб) творци и други специалисти и културни дейци, като творци и преподаватели в областта на визуалните и пластичните изкуства или на сценичните произведения, композитори, автори, доставчици на услуги в областта на развлекателната индустрия и други подобни специалисти и дейци от другата страна, които участват в културни дейности, като например музикални записи, или които допринасят активно за културни мероприятия, като литературни изложения и фестивали,при условие че те не участват в предлагането срещу възнаграждение на широката публика на услугите си или в самостоятелното предоставяне на услугите си, не получават никакво лично възнаграждение от източник, разположен на територията на страната, в


text: която временно пребивават, и не участват в предоставянето на услуга в рамките на договор, сключен между юридическо лице, което няма търговско присъствие на територията на страната, в която творецът или специалистът, или културният деец пребивава временно, и потребител от същата тази страна.2. Влизането и временният престой на територията на страните съгласно параграф 1, когато са разрешени, са за период, не по-дълъг от 90 дни в рамките на всеки период от 12 месеца.3. Съгласно своето съответно законодателство страните се стремят да улесняват обучението и по-активните контакти между творците и останалите специалисти и културни дейци, като например:а) театрални продуценти, певчески групи, музикални ансамбли и оркестри;б) автори, поети, композитори, скулптори, артисти и други независими творци;в) творци и други специалисти и културни дейци, които участват в прякото предоставяне на услуги в циркове, атракционни паркове и на други подобни развлекателни услуги; както иг) творци и други специалисти и културни дейци, които участват в прякото предоставяне на бални или дискотечни услуги, и инструктори по танци.РАЗДЕЛ БСЕКТОРНИ РАЗПОРЕДБИПОДРАЗДЕЛ АРазпоредби, свързани с аудиовизуалните творбиЧлен 5Съвместни аудиовизуални творби1. За целите на настоящия протокол съвместна продукция означава аудиовизуална творба, продуцирана от продуценти както от Корея, така и от ЕС като страна по споразумението, в която продуцентите са инвестирали съгласно условията на настоящия протокол [1].2. Страните насърчават договарянето на нови споразумения за съвместни продукции, както и прилагането на съществуващите такива споразумения между една или повече държави-членки на Европейския съюз и Корея. Страните потвърждават отново, че държавите-членки на Европейския съюз и Корея могат да предоставят финансови средства на съвместно продуцирани аудиовизуални творби, както е посочено в съответните съществуващи или бъдещи двустранни споразумения за съвместно продуциране, по които са страни една или повече държави-членки на Европейския съюз и Корея.3. Съгласно своето съответно законодателство страните улесняват съвместните продукции между продуценти от ЕС като страна по споразумението и Корея, включително посредством предоставяне на право на съвместните продукции да се ползват от съответните схеми за насърчаване на културното съдържание от местен/регионален характер.4. Съвместно продуцираните аудиовизуални творби имат право да се ползват от схемата на ЕС като страна по споразумението за насърчаване на културното съдържание от местен/регионален характер, посочена в параграф 3, под формата на квалифицирането като "европейски произведения" съгласно член 1, буква н), подточка i) от Директива 89/552/ЕИО, изменена с Директива 2007/65/ЕО, или с последващите нейни изменения за насърчаване на аудиовизуалните творби съгласно разпоредбите на членове 4.1 и 3и, параграф 1 от Директива 89/552/ЕИО, изменена с Директива 2007/65/ЕО, или с последващите нейни изменения [2].5. Съвместно продуцираните аудиовизуални творби имат право да се ползват от схемите на Корея за насърчаване на културното съдържание от местен/регионален характер, посочени в параграф 3, под формата на квалифицирането като "корейски произведения" за целите на член 40 от Акта за насърчаване на киното и видеопродуктите (Акт No 9676, 21 май 2009 г.) или последващите негови изменения и на член 71 от Акта за радиото и телевизията (Акт No 9280, 31 декември 2008 г.) или последващите негови изменения, и на Уведомлението относно програмните съотношения (Уведомление на Корейската комисия по регулиране на съобщенията No 2008-135, 31 декември 2008 г.) или неговите последващи изменения [3].6.

type: contracts

jurisdiction: EU


text: Правото на съвместните продукции да се ползват от съответните схеми за насърчаване на културното съдържание от местен/регионален характер, посочени в параграфи 4 и 5, се предоставя съгласно следните условия:а) Съвместно продуцираните аудиовизуални творби се реализират от предприятия, които са притежавани и продължават да бъдат притежавани било пряко, било чрез мажоритарно участие, от държава-членка на Европейския съюз или съответно от Корея и/или от граждани на държава-членка на Европейския съюз или съответно граждани на Корея;б) Директорът(ите) или управителят(ите), представляващ(и) предприятията съпродуценти, са с гражданство съответно на една от държавите-членки на Европейския съюз и на Корея и могат да докажат своята регистрация в съответната държава;в) За всяка съвместно продуцирана аудиовизуална творба, различна от анимационните творби, ще бъде необходимо участието на продуценти от две държави-членки на Европейския съюз. По отношение на анимационните творби ще бъде необходимо участието на продуценти от три държави-членки на Европейския съюз. Размерът на финансовото участие на продуцент или продуценти от всяка държава-членка на Европейския съюз е не по-малко от 10 процента;г) Минималните съответни финансови участия в съвместно продуцирана аудиовизуална творба, различна от анимационните творби, на продуцентите от ЕС като страна по споразумението (взети заедно) и на продуцентите от Корея (взети заедно) не могат да бъдат по-малки от 30 процента от общата стойност за реализирането на аудиовизуалната творба. По отношение на анимационните творби това участие не може да бъде по-малко от 35 процента от общата стойност на продукцията;д) Участието на продуцентите на всяка от страните (взети заедно) включва действителното техническо и творческо участие, като се гарантира баланс между участието на двете страни. По-специално, в съвместно продуцираните аудиовизуални творби, различни от анимационните творби, техническото и творческото участие на продуцентите на всяка от страните (взети заедно) не се различава с повече от 20 процентни пункта, сравнено с тяхното финансово участие, и не може в никакъв случай да бъде повече от 70 процента от общото участие. По отношение на анимационните творби техническото и творческото участие на продуцентите на всяка от страните (взети заедно) не се различава с повече от 10 процентни пункта, сравнено с тяхното финансово участие, и не може в никакъв случай да бъде повече от 65 процента от общото участие.е) Участие на продуценти от трети държави, които са ратифицирали Конвенцията на ЮНЕСКО, в съвместно продуцирана аудиовизуална творба се приема до максимум от 20 процента, където е възможно, от общата стойност на продукцията и/или техническото и творческото участие в аудиовизуалната творба.7. Страните потвърждават отново, че правото на съвместните продукции да се ползват от съответните техни схеми за насърчаване на културното съдържание от местен/регионален характер, посочени в параграфи 4 и 5, гарантира взаимни ползи и че на съвместните продукции, които отговарят на критериите по параграф 6, се предоставя статутът на европейски/корейски произведения, посочен съответно в параграфи 4 и 5, без никакви допълнителни условия, освен тези в параграф 6.8. а) Правото на съвместните продукции да се ползват от съответните схеми за насърчаване на културното съдържание от местен/регионален характер, посочени в параграфи 4 и 5, се установява за период от три години след началото на прилагането на настоящия протокол. Като се вземе предвид становището на Националните


text: консултативни групи, шест месеца преди изтичане на периода Комитетът за сътрудничество в областта на културата ще предприеме необходимите координационни действия, за да направи оценка на резултатите от прилагането на правото от гледна точка на подобряване на културното многообразие и взаимно изгодното сътрудничество във връзка със съвместно продуцираните творби.б) Правото ще бъде подновено за период от три години и след това се подновява автоматично за последващи периоди със същата продължителност, освен ако една от страните прекрати правото чрез писмено предизвестие най-малко три месеца преди изтичането на първоначалния или който и да е последващ период. Шест месеца преди изтичането на всеки подновен период Комитетът за сътрудничество в областта на културата ще направи оценка при условия, сходни с описаните в буква a).в) Освен ако страните вземат друго решение, прекратяването на това право не възпрепятства съвместните продукции да се ползват от съответните схеми за насърчаване на културното съдържание от местен/регионален характер, посочени в параграфи 4 и 5 съгласно условията по параграф 6, ако датата на първото излъчване или прожектиране на такива съвместни продукции в съответните територии предхожда изтичането на който и да е съответен срок.9. За срока на правото на съвместните продукции да се ползват от схемите за насърчаване на културното съдържание от местен/регионален характер, посочени в параграфи 4 и 5, страните, по-специално чрез Националните консултативни групи, следят за прилагането на параграф 6 и докладват за всеки проблем, който може да възникне в тази връзка, на Комитета за сътрудничество в областта на културата. По искане на която и да е от страните Комитетът за сътрудничество в областта на културата може да преразгледа правото на съвместните продукции да се ползват от съответните схеми за насърчаване на културното съдържание от местен/регионален характер, посочени в параграфи 4 и 5, и/или критериите, посочени в параграф 6.10. С предизвестие от два месеца всяка от страните може да прекрати временно правото на ползване на нейната(ите) схема(и) за насърчаване на културното съдържание от местен/регионален характер, посочена(и) в параграфи 4 или 5, ако правата, запазени за съвместни творби съгласно тези параграфи, са неблагоприятно повлияни в резултат на изменение от другата страна на съответното законодателство, посочено в тези параграфи. Преди да се извърши такова временно прекратяване, в рамките на Комитета за сътрудничество в областта на културата уведомяващата страна обсъжда и разглежда с другата страна естеството и последствията от законодателните промени.Член 6Друго аудиовизуално сътрудничество1. Страните се стремят да популяризират аудиовизуалните творби на другата страна чрез организирането на фестивали, семинари и подобни инициативи.2. В допълнение на диалога, посочен в член 2.2 на настоящия протокол, страните улесняват сътрудничеството в областта на излъчването, за да насърчават културния обмен посредством дейности, като:а) насърчаване на обмена на информация и становища относно политиката на радио- и телевизионно излъчване и регулаторната рамка между компетентните органи;б) насърчаване на сътрудничеството и обмена между субектите в областта на радиото и телевизията, свързани с излъчването;в) насърчаване на обмена на аудиовизуални творби; както иг) насърчаване на посещения и участие в международни мероприятия, свързани с радио- и телевизионното излъчване, провеждащи се на територията на другата страна.3. Страните се стремят да улеснят използването на международни и регионални стандарти,


text: за да осигурят съгласуваност и оперативна съвместимост на аудиовизуалните технологии, като по този начин допринасят за засилване на културния обмен. Те си сътрудничат за изпълнението на тази цел.4. Страните се стремят да улеснят отдаването под наем и на лизинг на техника и оборудване, като например радио- и телевизионно оборудване, музикални инструменти и оборудване за студийни записи, необходими за създаване и записване на аудиовизуални творби.5. Страните се стремят да улеснят цифровизацията на аудиовизуалните архиви.Член 7Временен внос на техника и оборудване за заснемане на аудиовизуални творби1. При целесъобразност всяка от страните насърчава популяризирането на своята територия като място за заснемане на кинематографски филми и телевизионни програми.2. Независимо от разпоредбите относно търговията със стоки, съдържащи се в настоящото споразумение, съгласно своето съответно законодателство страните проучват и разрешават временния внос на техника и оборудване, необходими за заснемането на кинематографски филми и телевизионни програми от специалисти и културни дейци, от територията на една от страните на територията на другата страна.ПОДРАЗДЕЛ БНасърчаване на културните сектори, различни от аудиовизуалния секторЧлен 8Сценични изкуства1. Съгласно своето съответно законодателство страните улесняват посредством подходящи програми по-тесните контакти между изпълнителите на сценични изкуства в области като обмена на специалисти и професионалното обучение, включително и участието в прослушвания, развитието на мрежи и насърчаването на работата в мрежа.2. Страните насърчават съвместните продукции в областта на сценичните изкуства между продуценти от една или няколко държави-членки на Европейския съюз и продуценти от Корея.3. Страните насърчават разработването на международни стандарти в областта на технологиите на театралното изкуство и използването на пана за театрални сцени, включително посредством съответните органи по стандартизация. Те създават условия за по-тясно сътрудничество за изпълнението на тази цел.Член 9ПубликацииСъгласно своето съответно законодателство страните улесняват обмена и разпространението на публикации на другата страна посредством подходящи програми, като:а) организиране на панаири, семинари, литературни събития и други подобни прояви, свързани с публикации, включително на мобилни структури за четения пред публика;б) улесняване на осъществяването на съвместни публикации и преводи; както ив) улесняване на обмена и обучението на библиотекари, писатели, преводачи, книжари и издатели.Член 10Опазване на обекти на културното наследство и исторически паметнициСъгласно своето съответно законодателство и без да се засягат резервите, включени в техните ангажименти в други разпоредби на настоящото споразумение, страните насърчават, в рамките на съответните програми, обмена на експертни становища и най-добри практики, свързани с опазването на обекти на културното наследство и исторически паметници, като се взема предвид мисията на ЮНЕСКО в подкрепа на световното наследство, включително чрез улесняване на обмена на експерти, сътрудничеството в областта на професионалното обучение, информирането на обществеността по места и консултирането по отношение на опазването на историческите паметници и защитените територии, както и по отношение на законодателството и прилагането на мерки, свързани с това наследство, и, по-специално, неговото интегриране в живота на местните жители.[1] В Корея съществува процедура по признаване на съвместните продукции, която се прилага от Корейската комисия по регулиране на съобщенията, когато се касае за радио- и телевизионни програми, и от Филмовия съвет на Корея — за филми. Тази процедура по признаване е ограничена до техническа проверка, чиято цел е да гарантира, че съвместната продукция отговаря на критериите, посочени


text: в параграф 6. Признава се всяка съвместна продукция, която отговаря на тези критерии.[2] Измененията на законодателството не засягат прилагането на параграф 10.[3] Ibidem.--------------------------------------------------МЕМОРАНДУМ ЗА СЪГЛАСИЕ ОТНОСНО ТРАНСГРАНИЧНОТО ПРЕДОСТАВЯНЕ НА ЗАСТРАХОВАТЕЛНИ УСЛУГИ, ПОЕТО КАТО ЗАДЪЛЖЕНИЕ В СПИСЪКА НА ЗАДЪЛЖЕНИЯТА В ПРИЛОЖЕНИЕ 7-А ("СПИСЪК НА ЗАДЪЛЖЕНИЯТА")Във връзка с трансграничното предоставяне на застрахователни услуги, поето като задължение в Списъка на задълженията в приложение 7-А ("Списък на задълженията"), а именно застраховане срещу рискове, свързани със:а) морско корабоплаване и търговско въздухоплаване, изстрелване на космически кораби и средства (включително спътници), като застраховката покрива всички изброени по-долу елементи или част от тях: превозваните стоки, транспортното средство със стоките и всяка отговорност, произтичаща от тях; иб) стоките, превозвани в режим международен транзит,страните потвърждават, че в случаите, в които държава-членка на Европейския съюз изисква предоставянето на такива услуги да бъде извършвано от доставчици, установени в Европейския съюз, корейски доставчик на финансови услуги може да предоставя чрез свое предприятие тези услуги на всяка друга държава-членка на Европейския съюз, без той да е установен в държавата-членка на Европейския съюз, в която се предоставя услугата. С оглед на яснотата предоставянето включва производството, дистрибуцията, предлагането на пазара, продажбата и доставката на финансовите услуги.Продължава провеждането на консултации между Европейската комисия и онези държави-членки на Европейския съюз, които запазват изискването за установяване в Европейския съюз, с цел предприемането на по-нататъшни действия за улесняване на предоставянето на тези услуги на територията на тези държави-членки. ЕС като страна по споразумението приветства предложението на Корея за провеждане на консултации в бъдеще с оглед на постигането на съгласие по въпроса.Настоящият меморандум за съгласие представлява неразделна част от настоящото споразумение.--------------------------------------------------МЕМОРАНДУМ ЗА СЪГЛАСИЕ ОТНОСНО КОРЕЙСКИЯ ПЛАН ЗА РЕФОРМА В ОБЛАСТТА НА ПОЩЕНСКИТЕ УСЛУГИ [1]В хода на преговорите по настоящото споразумение делегацията на Корея разясни на делегацията на Европейския съюз намерението на правителството на Корея във връзка с неговия план за реформа в областта на пощенските услуги.В този контекст Корея запозна делегацията на Европейския съюз със следните аспекти от своя план за реформа в областта на пощенските услуги:Корея възнамерява постепенно да увеличи броя на услугите, които са извън монопола на корейския пощенски орган, за да разшири обхвата на разрешените частни куриерски услуги. Това ще бъде осъществено чрез изменения на Закона за пощенските услуги, свързаните с него закони, или подзаконовите актове към тях.а) След въвеждане на тези изменения обхватът на услугите на пощенските служби за доставка на писма на корейския пощенски орган ще бъде изяснен чрез повторното определяне на концепцията за него и броят на услугите, които са извън монопола на пощенските служби за доставка на писма, ще бъде увеличен въз основа на обективни стандарти, каквито са теглото, цената или комбинацията от тях.б) При определяне на естеството и степента на тези изменения Корея ще вземе предвид различни фактори, включително условията на националния пазар, опита на другите страни с либерализацията в областта на пощенските услуги и необходимостта от гарантирането на универсална услуга. Корея планира да приложи тези изменения в рамките на следващите три години от датата на подписване на настоящото споразумение.При прилагането на тези изменени критерии Корея ще предостави недискриминационни възможности на всички доставчици


text: на пощенски и експресни куриерски услуги в Корея.Корея също така ще измени член 3 от Указа за прилагане на Закона за пощенските услуги, като по този начин ще увеличи броя на услугите, които са извън монопола на корейския пощенски орган, за да включи всички международни експресни куриерски услуги за доставка на документи не по-късно от датата на влизане в сила на настоящото споразумение. С цел внасяне на по-голяма яснота се уточнява, че международните и националните експресни куриерски услуги за доставка на всякакви документи не подлежат на режим на монопол в областта на пощенските услуги в държавите-членки на Европейския съюз.[1] Настоящият меморандум за съгласие е необвързващ и към него не се прилагат разпоредбите на четиринадесета глава ("Уреждане на спорове").--------------------------------------------------МЕМОРАНДУМ ЗА СЪГЛАСИЕ ОТНОСНО СПЕЦИФИЧНИТЕ ЗАДЪЛЖЕНИЯ, СВЪРЗАНИ С ДАЛЕКОСЪОБЩИТЕЛНИТЕ УСЛУГИВ хода на преговорите относно специфичните задължения, свързани с далекосъобщителните услуги, в настоящото споразумение беше постигнато съгласие по следния въпрос между делегациите на Корея и Европейския съюз:Ако някоя от страните обвързва издаването на лиценз за предоставяне на обществени далекосъобщителни услуги на лице от страната, в което лице от другата страна притежава дялово участие, със заключението, че предоставянето на такива услуги ще обслужва обществения интерес, то тази страна следва да гарантира, че: i) това нейно заключение и процедурите за целта се основават на обективни и прозрачни критерии; ii) изхожда от презумпцията, че издаването на лиценз за предоставяне на обществени далекосъобщителни услуги на лице от страната, в което лице от другата страна притежава дялово участие, би обслужвало обществения интерес; и iii) разработва всички тези процедури в съответствие с член 7.22 ("Прозрачност и поверителна информация"), член 7.23 ("Вътрешно законодателство") и член 7.36 ("Решаване на спорове в областта на далекосъобщенията").Настоящият меморандум за съгласие представлява неразделна част от настоящото споразумение.--------------------------------------------------МЕМОРАНДУМ ЗА СЪГЛАСИЕ ОТНОСНО РАЗПОРЕДБИТЕ, СВЪРЗАНИ СЪС ЗОНИРАНЕТО, ГРАДОУСТРОЙСТВЕНОТО ПЛАНИРАНЕ И ОПАЗВАНЕТО НА ОКОЛНАТА СРЕДАВ рамките на преговорите по седма глава ("Търговия с услуги, установяване и електронна търговия") от настоящото споразумение страните обсъдиха разпоредби, свързани със зонирането, градоустройственото планиране и опазването на околната среда, които са приложими в Корея и Европейския съюз към датата на подписване на настоящото споразумение.Страните споделят разбирането, че, доколкото разпоредбите, свързани със зонирането, градоустройственото планиране и опазването на околната среда, представляват недискриминационни и неколичествени мерки, които засягат установяването, те не подлежат на вписване в график.Предвид гореизложеното общо разбиране страните потвърждават, че конкретните мерки, запазени от Корея в следните актове, не подлежат на вписване в графици:- Акт за планиране на преустройството на метрополна област Сеул (Seoul Metropolitan Area Readjustment Planning Act)- Акт за развитието на промишления клъстер и създаването на фабрики (Industrial Cluster Development and Factory Establishment Act)- Специален акт за подобряване на въздушната среда в метрополна област Сеул (Special Act on the Improvement of Air Environment in the Seoul Metropolitan Area)Страните потвърждават своето право за въвеждане на нови разпоредби, свързани със зонирането, градоустройственото планиране и опазването на околната среда.Настоящият меморандум за съгласие представлява неразделна част от настоящото споразумение.--------------------------------------------------


text:
 11/ 74
 BG
 Официален вестник на Европейския съюз
 52
 22000A1109(03)
 L 283/37
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 ПРОТОКОЛ КЪМ СПОРАЗУМЕНИЕТО ЗА ПАРТНЬОРСТВО И СЪТРУДНИЧЕСТВО
 за установяване на партньорство между Европейските общности и техните държави-членки, от една страна, и Република Молдова, от друга страна
 КРАЛСТВО БЕЛГИЯ,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 РЕПУБЛИКА ГЪРЦИЯ,
 КРАЛСТВО ИСПАНИЯ,
 ФРЕНСКАТА РЕПУБЛИКА,
 ИРЛАНДИЯ,
 ИТАЛИАНСКАТА РЕПУБЛИКА,
 ВЕЛИКОТО ХЕРЦОГСТВО ЛЮКСЕМБУРГ,
 КРАЛСТВО НИДЕРЛАНДИЯ,
 РЕПУБЛИКА АВСТРИЯ,
 ПОРТУГАЛСКАТА РЕПУБЛИКА,
 РЕПУБЛИКА ФИНЛАНДИЯ,
 КРАЛСТВО ШВЕЦИЯ,
 ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
 страни по Договора за създаване на Европейската общност, Договора за създаване на Европейската общност за въглища и стомана и Договора за създаване на Европейската общност за атомна енергия,
 наричани по-долу „държави-членки“, и
 ЕВРОПЕЙСКАТА ОБЩНОСТ, ЕВРОПЕЙСКАТА ОБЩНОСТ ЗА ВЪГЛИЩА И СТОМАНА И ЕВРОПЕЙСКАТА ОБЩНОСТ ЗА АТОМНА ЕНЕРГИЯ,
 наричани по-долу „Общността“,
 от една страна, и
 РЕПУБЛИКА МОЛДОВА
 от друга страна,
 с оглед присъединяването на Република Австрия, Република Финландия и Кралство Швеция към Европейския съюз, а с това и към Общността на 1 януари 1995 г.,
 СЕ СПОРАЗУМЯХА ЗА СЛЕДНОТО:
 Член 1
 Република Австрия, Република Финландия и Кралство Швеция са страни по Споразумението за партньорство и сътрудничество за установяване на партньорство между Европейските общности и техните държави-членки, от една страна, и Република Молдова, от друга страна, подписано в Брюксел на 28 ноември 1994 г. (по-долу „Споразумението“), и съответно приемат и си записват по същия начин като другите държави-членки на Общността текстовете на споразумението, както и на съвместните декларации, декларации, размени на писма, приложени към заключителния акт, подписан на същата дата.
 Член 2
 Текстовете на споразумението, заключителния акт и всички документи, приложени към него, са съставени на фински и шведски език. Те са приложени към Протокола и са еднакво автентични с текстовете на другите езици, на които са съставени Споразумението, Заключителният акт и документите, приложени към него (1).
 Член 3
 Настоящият протокол е съставен на английски, гръцки, датски, испански, италиански, немски, нидерландски, португалски, фински, френски, шведски и молдовски език, като текстовете на всеки един от тези езици са еднакво автентични.
 Член 4
 Страните одобряват настоящия протокол съгласно техните собствени процедури.
 Настоящият протокол влиза в сила на първия ден от втория месец след датата, на която страните взаимно се нотифицират за приключването на процедурите, посочени в първия параграф.
 Hecho en Bruselas, el quince de mayo de mil novecientos noventa y siete.
 Udfærdiget i Bruxelles den femtende maj nitten hundrede og syvoghalvfems.
 Geschehen zu Brüssel am fünfzehnten Mai neunzehnhundertsiebenundneunzig.
 Έγινε στις Βρυξέλλες, στις δεκαπέντε Μαΐου χίλια εννιακόσια ενενήντα επτά.
 Done at Brussels on the fifteenth day of May in the year one thousand nine hundred and ninety-seven.
 Fait à Bruxelles, le quinze mai mil neuf cent quatre-vingt-dix-sept.
 Fatto a Bruxelles, addì quindici maggio millenovecentonovantasette.
 Gedaan te Brussel, de vijftiende mei negentienhonderdzevenennegentig.
 Feito em Bruxelas, em quinze de Maio de mil novecentos e noventa e sete.
 Tehty Brysselissä viidentenätoista päivänä toukokuuta vuonna tuhatyhdeksänsataayhdeksänkymmentäseitsemän.
 Som skedde i Bryssel den femtonde maj nittonhundranittiosju.
 Întocmit la Bruxelles, la cincisprezece mai o mie nouă sute nouăzeci si șapte.
 Pour le Royaume de Belgique
 Voor het Koninkrijk België
 Für das Königreich Belgien
 Cette


text:
signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
 Deze handtekening verbindt eveneens de Vlaamse Gemeenschap, de Franstalige Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstedelijke Gewest.
 Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.
 På Kongeriget Danmarks vegne
 Für die Bundesrepublik Deutschland
 Για την Ελληνική Δημοκρατία
 Por el Reino de España
 Pour la République française
 Thar ceann na hÉireann
 For Ireland
 Per la Repubblica italiana
 Pour le Grand-Duché de Luxembourg
 Voor het Koninkrijk der Nederlanden
 Für die Republik Österreich
 Pela República Portuguesa
 Suomen tasavallan puolesta
 För Republiken Finland
 För Konungariket Sverige
 For the United Kingdom of Great Britain and Northern Ireland
 Por las Comunidades Europeas
 For De Europæiske Fællesskaber
 Für die Europäischen Gemeinschaften
 Για τις Ευρωπαϊκές Κοινότητες
 For the European Communities
 Pour les Communautés européennes
 Per le Comunità europee
 Voor de Europese Gemeenschappen
 Pelas Comunidades Europeias
 Euroopan yhteisöjen puolesta
 För Europeiska gemenskaperna
 Pentru Republica Moldova
 (1) ОВ L 181, 24.6.1998, стр. 3.


text:
 25.2.2021
 BG
 Официален вестник на Европейския съюз
 L 67/30
 РЕШЕНИЕ НА СЪВМЕСТНИЯ КОМИТЕТ НА ЕИП
 No 140/2018
 от 6 юли 2018 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2021/202]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (наричано по-нататък „Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2018/460 на Комисията от 20 март 2018 г. за разрешаване на пускането на пазара на флоротанини от Ecklonia cava като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (1) следва да бъде включен в Споразумението за ЕИП.
 (2)
 Регламент за изпълнение (ЕС) 2018/461 на Комисията от 20 март 2018 г. за разрешаване на разширяването на употребата на богат на таксифолин екстракт като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (2) следва да бъде включен в Споразумението за ЕИП.
 (3)
 Регламент за изпълнение (ЕС) 2018/462 на Комисията от 20 март 2018 г. за разрешаване на разширяването на употребата на L-ерготионеин като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (3) следва да бъде включен в Споразумението за ЕИП.
 (4)
 Регламент за изпълнение (ЕС) 2018/469 на Комисията от 21 март 2018 г. за разрешаване на пускането на пазара на екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (4) следва да бъде включен в Споразумението за ЕИП.
 (5)
 Настоящото решение се отнася до законодателството относно хранителните продукти. Законодателството относно хранителните продукти не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (6)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XII от приложение II към Споразумението за ЕИП се изменя, както следва:
 1.
 В точка 124б (Регламент за изпълнение (ЕС) 2017/2470 на Комисията) се добавя следното:
 „, изменен със:
 —
 32018 R 0460: Регламент за изпълнение (ЕС) 2018/460 на Комисията от 20 март 2018 г. (OB L 78, 21.3.2018 г., стр. 2),
 —
 32018 R 0461: Регламент за изпълнение (ЕС) 2018/461 на Комисията от 20 март 2018 г. (OB L 78, 21.3.2018 г., стр. 7),
 —
 32018 R 0462: Регламент за изпълнение (ЕС) 2018/462 на Комисията от 20 март 2018 г. (OB L 78, 21.3.2018 г., стр. 11),
 —
 32018 R 0469: Регламент за изпълнение (ЕС) 2018/469 на Комисията от 21 март 2018 г.


text:
(OB L 79, 22.3.2018 г., стр. 11).“
 2.
 След точка 130 (Регламент (ЕС) 2018/213 на Комисията) се вмъкват следните точки:
 „131.
 32018 R 0460: Регламент за изпълнение (ЕС) 2018/460 на Комисията от 20 март 2018 г. за разрешаване на пускането на пазара на флоротанини от Ecklonia cava като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (ОВ L 78, 21.3.2018 г., стр. 2).
 132.
 32018 R 0461: Регламент за изпълнение (ЕС) 2018/461 на Комисията от 20 март 2018 г. за разрешаване на разширяването на употребата на богат на таксифолин екстракт като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (ОВ L 78, 21.3.2018 г., стр. 7).
 133.
 32018 R 0462: Регламент за изпълнение (ЕС) 2018/462 на Комисията от 20 март 2018 г. за разрешаване на разширяването на употребата на L-ерготионеин като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (ОВ L 78, 21.3.2018 г., стр. 11).
 134.
 32018 R 0469: Регламент за изпълнение (ЕС) 2018/469 на Комисията от 21 март 2018 г. за разрешаване на пускането на пазара на екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (ОВ L 79, 22.3.2018 г., стр. 11).“
 Член 2
 Текстовете на регламенти за изпълнение (ЕС) 2018/460, (ЕС) 2018/461, (ЕС) 2018/462 и (ЕС) 2018/469 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 7 юли 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1), или в деня на влизане в сила на Решение на Съвместния комитет на ЕИП No 138/2018 от 6 юли 2018 г., ако тази дата е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 6 юли 2018 година.
 За Съвместния комитет на ЕИП
 Председател
 Oda Helen SLETNES
 (1) ОВ L 78, 21.3.2018 г., стр. 2.
 (2) ОВ L 78, 21.3.2018 г., стр. 7.
 (3) ОВ L 78, 21.3.2018 г., стр. 11.
 (4) ОВ L 79, 22.3.2018 г., стр. 11.
 (*1) Без отбелязани конституционни изисквания.


text:
 11/ 03
 BG
 Официален вестник на Европейския съюз
 218
 21979A0623(01)
 L 210/11
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 КОНВЕНЦИЯ
 ЗА ОПАЗВАНЕ НА МИГРИРАЩИТЕ ВИДОВЕ ДИВИ ЖИВОТНИ
 ДОГОВАРЯЩИТЕ СТРАНИ,
 ПРИЗНАВАЙКИ, че дивите животни в безбройните им форми са незаменима част от природната система на Земята, която трябва да бъде опазвана за доброто на човечеството;
 ОСЪЗНАВАЙКИ, че всяко човешко поколение владее земните ресурси за бъдещите поколения и има задължението да осигури опазването на това наследство, и когато се използва, да се използва разумно;
 ОЦЕНЯВАЙКИ все по-нарастващата стойност на дивите животни от природна, екологична, генетична, научна, естетическа, възстановителна, културна, образователна, социална и икономическа гледна точка;
 ЗАГРИЖЕНИ особено за онези видове диви животни, които мигрират през или извън националните граници на юрисдикция;
 ПРИЗНАВАЙКИ, че държавите са и трябва да бъдат защитниците на мигриращите видове диви животни, които живеят във или преминават през техните граници на национална юрисдикция;
 УБЕДЕНИ, че опазването и ефективното управление на мигриращите видове диви животни изискват съгласуваните действия на всички държави, в чиито граници на национална юрисдикция такива видове прекарват част от жизнения си цикъл;
 ПРИПОМНЯЙКИ си Препоръка 32 от Плана за действие, приет от Конференцията на Обединените нации за околната среда на човека (Стокхолм, 1972 г.), и отбелязвайки със задоволство двадесет и седмата сесия на Общото събрание на Обединените нации,
 СЕ СПОРАЗУМЯХА ЗА СЛЕДНОТО:
 Член I
 Тълкуване
 1. За целите на тази конвенция:
 а)
 „мигриращ вид“ означава цялата популация или всяка географски отделена част от популацията на даден вид или по-низш таксон диви животни, значителна част от чиито индивиди периодично и предсказуемо пресичат една или повече национални граници на юрисдикция;
 б)
 „природозащитен статус на мигриращ вид“ означава сумата от въздействията върху даден мигриращ вид, които могат да засегнат неговото разпространение и численост в дългосрочен план;
 в)
 „природозащитният статус“ се смята за благоприятен, когато:
 1.
 данните за динамиката на популацията сочат, че мигриращият вид се поддържа в течение на дълъг период от време като жизнеспособен компонент на своята екосистема;
 2.
 ареалът на мигриращия вид понастоящем не намалява и не показва тенденция към намаляване в дългосрочен план;
 3.
 съществуват и в предвидимото бъдеще ще съществуват достатъчно местообитания за поддържане на популацията на мигриращия вид в дългосрочен план; и
 4.
 разпространението и числеността на мигриращия вид се доближават до историческия обхват и нива до степен, в която съществуват потенциално подходящи екосистеми, и до степен, съвместима с разумното управление на дивите животни;
 г)
 „природозащитният статус“ се смята за неблагоприятен, ако не е налице някое от условията в буква с) от този параграф;
 д)
 „застрашен“ по отношение на конкретен мигриращ вид означава, че той е застрашен от изчезване в целия си ареал или в значителна част от него;
 е)
 „ареал“ означава всички земни или водни площи, които даден мигриращ вид обитава, в които престоява временно или които прекосява, или прелита по време на нормалния си миграционен път;
 ж)
 „местообитание“ означава всяка област от ареала на мигриращия вид, в която има подходящи условия за живот за този вид;
 з)
 „държава в региона“ по отношение на конкретен мигриращ вид означава всяка държава (и при необходимост всяка друга


text:
страна, отговаряща на условията в буква к) от този параграф), която упражнява юрисдикция над част от ареала му, или държава, чиито плавателни съдове са ангажирани с улавянето на този мигриращ вид извън границите на националната юрисдикция;
 и)
 „улов“ означава улавяне, ловуване, риболов, хващане, безпокоене, умишлено убиване или опит за предприемане на подобни действия;
 й)
 „споразумение“ означава международно споразумение, свързано с опазването на един или повече мигриращи видове, както е предвидено в членове IV и V от тази конвенция; и
 к)
 „страна“ означава държава или регионална организация за икономическа интеграция, съставена от суверенни държави, която е компетентна да води преговори, да сключва и прилага международни споразумения по въпросите, обхванати от тази конвенция и за които Конвенцията е в сила.
 2. По въпроси от своята компетентност регионалните организации за икономическа интеграция, които са страни по тази конвенция, от свое име упражняват правата и изпълняват задълженията, които Конвенцията възлага на техните държави-членки. В такива случаи държавите-членки на тези организации не са упълномощени да упражняват тези права индивидуално.
 3. В случаите, когато тази конвенция предвижда взимане на решение с две трети мнозинство или с консенсус на присъстващите и гласуващи страни, това означава присъстващите страни, гласуващи „за“ или „против“. При изчисляване на мнозинството, въздържалите се от гласуване не се смятат сред присъстващите и гласуващи страни.
 Член II
 Основни принципи
 1. Страните признават значението на опазването на мигриращите видове и на съгласието на държавите в региона да предприемат действия с тази цел, когато това е възможно и подходящо, като отделят специално внимание на мигриращите видове, чийто природозащитен статус е неблагоприятен, и като самостоятелно или в сътрудничество вземат подходящите и необходими мерки за опазването на такива видове и техните местообитания.
 2. Страните признават необходимостта от предприемане на действия, за да се избегне превръщането на мигриращите видове в застрашени.
 3. Страните по-конкретно:
 а)
 трябва да насърчават, да си сътрудничат и да подкрепят изследванията, свързани с мигриращите видове;
 б)
 полагат усилия за осигуряване на незабавна защита на мигриращите видове, включени в допълнение I; и
 в)
 се стремят да сключват споразумения за опазване и управление на мигриращите видове, включени в допълнение II.
 Член III
 Застрашени мигриращи видове: Допълнение I
 1. В допълнение I са изброени застрашените мигриращи видове.
 2. Определен мигриращ вид може да бъде включен в допълнение I, при условие че съществуват убедителни доказателства, включително най-добрите налични научни данни, които свидетелстват, че видът е застрашен.
 3. Даден мигриращ вид може да бъде отстранен от допълнение I, когато Конференцията на страните установи, че:
 а)
 убедителни доказателства, включително най-добрите налични научни данни свидетелстват, че видът вече не е застрашен; и
 б)
 няма вероятност видът отново да се превърне в застрашен поради липсата на защита в резултат на изключването му от допълнение I.
 4. Страните, които са държави в региона за даден мигриращ вид, включен в допълнение I, полагат усилия:
 а)
 да опазват и, където е възможно и подходящо, да възстановяват онези местообитания на вида, които са от значение за отстраняване на опасността от изчезване на този вид;
 б)
 да предотвратяват, отстраняват, компенсират или свеждат до минимум, според случая, неблагоприятните ефекти от


text:
дейности или обстоятелства, които сериозно затрудняват или спират миграцията на видовете; и
 в)
 доколкото е възможно и подходящо, да предотвратяват, намаляват или контролират факторите, които застрашават или които има вероятност да застрашат вида, включително стриктно да контролират въвеждането на екзотични видове, и да контролират или елиминират вече въведени екзотични видове.
 5. Страните, които са държави в региона за даден мигриращ вид, включен в допълнение I, забраняват улова на животни, принадлежащи към този вид. Изключения при тази забрана могат да се правят само ако:
 а)
 уловът е за научни цели;
 б)
 уловът е с цел нарастване на размножаването или възможността за оцеляване на засегнатия вид;
 в)
 уловът е за нуждите на хора, ползващи съответния вид за традиционно препитание; или
 г)
 когато извънредни обстоятелства налагат това:
 при условие че подобни изключения са точно определени по съдържание и ограничени в пространството и времето. Такъв улов не трябва да наврежда на дадения вид.
 6. Конференцията на страните може да препоръча на страните, които са държави в региона за мигриращ вид, включен в допълнение I, да предприемат по-нататъшни мерки, които смятат за подходящи за подпомагане на този вид.
 7. Страните в най-кратък срок информират секретариата за всички изключения, направени по силата на параграф 5 от този член.
 Член IV
 Мигриращи видове, които трябва да бъдат предмет на споразумения: Допълнение II
 1. В допълнение II са изброени мигриращите видове с неблагоприятен природозащитен статус, за чието опазване и управление е необходимо да се сключат международни споразумения, както и такива с природозащитен статус, който би се подобрил съществено в резултат на международно сътрудничество, постигнато чрез международни споразумения.
 2. Ако обстоятелствата налагат, даден мигриращ вид може да бъде включен както в допълнение I, така и в допълнение II.
 3. Страните, които са държави в региона за мигриращи видове, включени в допълнение II, се стремят да сключват споразумения, когато те биха подпомогнали видовете, като отдават приоритет на видовете с неблагоприятен природозащитен статус.
 4. Страните се насърчават да предприемат действия с цел сключване на споразумения за всяка популация или географски отделена част от популацията на всеки вид или по-нисш таксон диви животни, чиито индивиди периодично прекосяват една или повече граници на национална юрисдикция.
 5. Секретариатът получава копие от всяко споразумение, сключено по силата на разпоредбите на този член.
 Член V
 Основни насоки за сключване на споразуменията
 1. Целта на всяко споразумение е възстановяването на благоприятния природозащитен статус на съответния мигриращ вид или поддържането на такъв статус. Всяко споразумение трябва да се занимава с онези аспекти на опазването и управлението на съответния мигриращ вид, които служат за постигането на тази цел.
 2. Всяко споразумение трябва да обхваща целия ареал на мигриращия вид и да бъде открито за присъединяване на държавите в региона за този вид, независимо дали са страни по тази конвенция.
 3. Когато е възможно, дадено споразумение трябва да третира повече от един мигриращ вид.
 4. Всяко споразумение трябва да:
 а)
 определя мигриращите видове, обхванати от споразумението;
 б)
 описва ареала и миграционния път на мигриращите видове;
 в)
 предвижда всяка страна да посочи националната си институция, ангажирана с изпълнението на споразумението;
 г)


text:
създава, ако е необходимо, подходящи механизми за подпомагане осъществяването на целите на споразумението за проследяване на ефективността му и за подготовка на отчети за Конференцията на страните;
 д)
 предвижда процедури по уреждане на споровете между страните по споразумението; и
 е)
 забранява като минимум, по отношение на даден мигриращ вид от разред китоподобни, всеки улов, който не е позволен за този мигриращ вид по силата на всяко друго многостранно споразумение, и да предвижда присъединяването към споразумението на държави, които не са държави в региона за този мигриращ вид.
 5. Когато е подходящо и необходимо, всяко споразумение трябва да осигурява, но не да се ограничава с:
 а)
 периодичен преглед на природозащитния статус на съответния мигриращ вид и идентификация на факторите, които могат да бъдат вредни за този статус;
 б)
 съгласувани планове за опазване и управление;
 в)
 изследвания на екологията и популационната динамика на мигриращия вид, като специално внимание се отделя на миграцията;
 г)
 обмен на информация за дадения мигриращ вид, като специално внимание се отделя на обмена на резултатите от изследванията и от съответната статистика;
 д)
 опазване и когато се изисква и е необходимо, възстановяване на местообитанията, важни за поддържане на благоприятен природозащитен статус, и защитата на тези местообитания от нарушения, включително стриктен контрол на въвеждането или контрол на вече въведените екзотични видове, вредни за съответния мигриращ вид;
 е)
 поддържане на мрежа от подходящи местообитания, удачно разположени спрямо миграционните пътища;
 ж)
 когато е желателно, осигуряване на нови местообитания, благоприятни за мигриращия вид, или въвеждане на мигриращия вид в благоприятни местообитания;
 з)
 премахване до максимална възможна степен или компенсиране на влиянието на дейностите и обстоятелствата, които нарушават или спират миграцията;
 и)
 предотвратяване, намаляване или контрол на изпускането в хабитата на даден мигриращ вид на вещества, вредни за него;
 й)
 мерки за контрол и управление на улова на съответния мигриращ вид, основани върху строги екологични принципи;
 к)
 процедури за координиране на действията за предотвратяване на незаконния улов;
 л)
 обмен на информация за съществените заплахи за даден мигриращ вид;
 м)
 спешни процедури, чрез които дейностите по опазването би трябвало съществено и бързо да се засилят, когато природозащитният статус на мигриращия вид е сериозно засегнат; и
 н)
 осведомяване на обществеността за съдържанието и целите на споразумението.
 Член VI
 Държави в региона
 1. Секретариатът поддържа актуализиран списък на държавите в региона за мигриращите видове, вписани в допълнения I и II, използвайки информацията, която получава от страните.
 2. Страните информират секретариата за това, за кои от мигриращите видове, включени в допълнения I и II, те се смятат за държави в региона, включително като предоставят информация за плавателните съдове под техен флаг, занимаващи се с улов на съответните мигриращи видове извън границите на националната им юрисдикция, и когато е възможно, уведомяват за бъдещите си планове относно такива улови.
 3. Страните, които са държави в региона за мигриращите видове, включени в допълнение I или допълнение II, трябва да информират Конференцията на страните чрез секретариата не по-късно от шест месеца преди всяка редовна среща на конференцията за мерките, които те предприемат за изпълнение на разпоредбите на тази конвенция по отношение на


text:
тези видове.
 Член VII
 Конференция на страните
 1. Конференцията на страните е органът, вземащ решения по тази конвенция.
 2. Секретариатът свиква среща на Конференцията на страните не по-късно от две години след влизане в сила на тази конвенция.
 3. След това секретариатът свиква редовни заседания на Конференцията на страните на интервали от не повече от три години, освен ако конференцията реши друго, и извънредни заседания по всяко време по писмена заявка най-малко на една трета от страните.
 4. Конференцията на страните изготвя и контролира финансовите правила на тази конвенция. Конференцията на страните на всяка от редовните си срещи приема бюджета за следващия финансов период. Всяка страна внася в бюджета вноска в размер, приет от конференцията. Финансовите правила, включително разпоредбите относно бюджета и скалата на вноските, както и техните изменения, се приемат с единодушен вот на присъстващите и гласуващи страни.
 5. На всяка от срещите си Конференцията на страните прави преглед на изпълнението на тази конвенция, и по-специално може:
 а)
 да направи преглед и да оцени природозащитния статус на мигриращите видове;
 б)
 да направи преглед на постиженията в опазването на мигриращите видове, особено на изброените в допълнения I и II;
 в)
 да предвиди разпоредбите и да предостави насоки, необходими на научния съвет и секретариата, за да изпълняват задълженията си;
 г)
 да получава и разглежда всички отчети, представени от научния съвет, секретариата, всяка страна или всеки постоянен орган, създаден съгласно споразумение;
 д)
 да дава препоръки на страните за подобряване на природозащитния статус на мигриращите видове и да прави преглед на постиженията, направени по силата на сключените споразумения;
 е)
 в случаите, когато споразумение не е било сключено, дава препоръки за свикване на заседания на страните, които са държави в региона за даден мигриращ вид или група мигриращи видове, с цел обсъждане на мерките за подобряване на природозащитния статус на тези видове;
 ж)
 дава препоръки на страните за подобряване на ефективността на тази конвенция; и
 з)
 взема решения за всички допълнителни мерки, които трябва да се вземат за постигане на целите на тази конвенция.
 6. Всяка среща на Конференцията на страните определя датата и мястото на следващата среща.
 7. Всяка среща на Конференцията на страните определя и приема процедурните правила за тази среща. Решенията на срещата на Конференцията на страните се взимат с две трети мнозинство от присъстващите и гласуващи страни, освен ако Конвенцията не постановява друго.
 8. Обединените нации, техните специализирани агенции, Международната агенция за атомна енергия, както и всяка държава, която не е страна по тази конвенция, и за всяко споразумение органът, посочен от страните по споразумението, могат да бъдат представяни от наблюдатели на заседанията на Конференцията на страните.
 9. Всяка агенция или орган от изложените по-долу категории, технически квалифициран в областта на защитата, опазването и управлението на мигриращите видове, който е информирал секретариата за своето желание да бъде представен на заседанията на Конференцията на страните от наблюдатели, се допуска, освен ако най-малко една трета от присъстващите страни възразяват:
 а)
 международни правителствени или неправителствени агенции или органи, национални правителствени агенции и органи; и
 б)
 националните неправителствени агенции или органи, одобрени за целта


text:
от държавата, в която се намират.
 Веднъж приети, тези наблюдатели имат право да участват в срещата, но не да гласуват.
 Член VIII
 Научен съвет
 1. На своята първа среща Конференцията на страните избира научен съвет, който дава консултации по научните проблеми.
 2. Всяка страна може да назначи квалифициран експерт като член на научния съвет. Освен това научният съвет включва като членове и квалифицирани експерти, избрани и назначени от Конференцията на страните; броят на тези експерти, критериите за техния избор и срокът на мандата им се определят от Конференцията на страните.
 3. Научният съвет се събира по молба на секретариата, както се изисква от Конференцията на страните.
 4. Научният съвет създава свои собствени процедурни правила, които се одобряват от Конференцията на страните.
 5. Конференцията на страните определя функциите на научния съвет, които могат да включват:
 а)
 осигуряване на научни консултации на Конференцията на страните, на секретариата и при одобрение от Конференцията на страните на всеки орган, създаден по силата на тази конвенция или на споразумение, или на която и да е страна;
 б)
 препоръчване на изследвания и координиране на изследванията на мигриращи видове, оценяване на резултатите от тези изследвания с цел да се изясни природозащитният статус на мигриращите видове и да се докладва пред Конференцията на страните за статуса и мерките за неговото подобряване;
 в)
 отправяне на препоръки към Конференцията на страните за включване на мигриращи видове в допълнения I или II с посочване на ареала на тези мигриращи видове;
 г)
 отправяне на препоръки към Конференцията на страните за включването на специфични мерки за опазване и управление в споразуменията за мигриращите видове; и
 д)
 препоръчване на Конференцията на страните на решения на проблеми, свързани с научните аспекти от изпълнението на тази конвенция, по-конкретно относно местообитанията на мигриращите видове.
 Член IX
 Секретариат
 1. За целите на тази конвенция се учредява секретариат.
 2. След влизане в сила на тази конвенция секретариатът се подпомага от изпълнителния директор на Програмата на Обединените нации за околна среда. Той може да бъде подпомогнат в такава степен и по такъв начин, които той счете за подходящи, от съответни междуправителствени или неправителствени международни или национални агенции и органи, технически квалифицирани в защитата, опазването и управлението на дивите животни.
 3. Ако Програмата на Обединените нации за околна среда не е в състояние да подпомага секретариата, Конференцията на страните взема алтернативни решения относно секретариата.
 4. Функциите на секретариата са:
 а)
 да организира и обслужва заседанията:
 i)
 на Конференцията на страните и
 ii)
 на научния съвет;
 б)
 да поддържа връзка и да насърчава връзките между страните, постоянните органи, създадени по силата на споразумения, и други международни агенции, които се занимават с мигриращите видове;
 в)
 да получава от всеки подходящ източник отчети и друга информация, която благоприятства постигането на целите и изпълнението на тази конвенция, и да осигури подходящото разпространение на тази информация;
 г)
 да привлича вниманието на Конференцията на страните върху всички въпроси, свързани с целите на тази конвенция;
 д)
 да изготвя за Конференцията на страните отчети за работата на секретариата и за изпълнението на тази конвенция;
 е)
 да поддържа и публикува


text:
списък от държавите в региона за всички мигриращи видове, включени в допълнения I и II;
 ж)
 да насърчава сключването на споразумения под ръководството на Конференцията на страните;
 з)
 да поддържа и предоставя на страните списък на споразуменията и по искане на Конференцията на страните да предоставя всякаква информация за тези споразумения;
 и)
 да поддържа и публикува списък на препоръките на Конференцията на страните съгласно букви д), е) и ж) от параграф 5 от член VII, както и на решенията, произтичащи от буква з) от същия параграф;
 й)
 да осведомява широката общественост за тази конвенция и нейните цели; и
 к)
 да изпълнява всяка друга функция, възложена му по силата на тази конвенция или от Конференцията на страните.
 Член Х
 Изменения на Конвенцията
 1. Тази конвенция може да бъде изменена на всяка редовна или извънредна среща на Конференцията на страните.
 2. Всяка страна може да прави предложения за промени в Конвенцията.
 3. Текстът на всяко предложено изменение и аргументите за него се предават в секретариата, не по-късно от 150 дни преди срещата, на която ще бъде разгледано, а секретариатът ги разпраща своевременно на всички страни. Всички коментари на страните по текста се предават в секретариата не по-късно от 60 дни преди началото на срещата. Веднага след изтичане на срока за предаване на коментарите секретариатът изпраща на страните всички коментари, получени до този момент.
 4. Измененията се приемат с две трети мнозинство от присъстващите и гласуващи страни.
 5. Прието изменение влиза в сила за всички страни, които са го приели, на първия ден от третия месец, считано от датата, на която две трети от страните са депозирали при депозитаря документ за приемане. За всяка страна, която депозира документ за приемане след датата, на която две трети от страните са депозирали документ за приемане, изменението влиза в сила на първия ден от третия месец след датата, на която тази страна е депозирала своя документ за приемане.
 Член XI
 Изменения на допълненията
 1. Допълнения I и II могат да се изменят на всяка редовна или извънредна среща на Конференцията на страните.
 2. Предложения за изменения може да прави всяка страна.
 3. Текстът на всяко предложено изменение и аргументите за него, основани на най-добрите налични научни данни, се предават в секретариата не по-късно от 150 дни преди срещата, а секретариатът ги разпраща своевременно на всички страни. Всички коментари на страните по текста се предават в секретариата не по-късно от 60 дни преди началото на срещата. Веднага след изтичане на срока за предаване на коментарите секретариатът разпраща на страните всички коментари, получени до този ден.
 4. Измененията се приемат с мнозинство от две трети от присъстващите и гласуващи страни.
 5. Изменение на допълненията влиза в сила за всички страни деветдесет дни след срещата на Конференцията на страните, на която е било прието, с изключение на страните, които представят резерви съгласно параграф 6 от този член.
 6. През периода от деветдесет дни, предвиден в параграф 5 от този член, всяка страна може чрез писмено известие до депозитаря да внесе резерви във връзка с изменението. Всички резерви по отношение


text:
на дадено изменение могат да бъдат оттеглени с писмено уведомяване на депозитаря, като в този случай за съответната страна изменението влиза в сила деветдесет дни след оттеглянето на резервите.
 Член XII
 Влияние върху международните конвенции и друго законодателство
 1. Нищо в тази конвенция не препятства кодификацията и развитието на морското право от Конференцията на Обединените нации за морското право, свикана съгласно Резолюция 2750 С (XXV) на Общото събрание на Обединените нации, нито настоящите или бъдещите претенции и правни възгледи на всяка държава относно морското право, както и естеството и обхвата на юрисдикцията на крайбрежната държава и на държавата на флага.
 2. Разпоредбите на тази конвенция по никакъв начин не засягат правата или задълженията на която и да е страна, произтичащи от съществуващ договор, конвенция или споразумение.
 3. Разпоредбите на тази конвенция по никакъв начин не засягат правата на страните да приемат по-строги вътрешни мерки, отнасящи се до опазването на мигриращите видове в допълнения I и II, или да приемат вътрешни мерки, засягащи опазването на видове, които не са включени в допълнения I и II.
 Член XIII
 Разрешаване на спорове
 1. Всеки спор, който може да възникне между две или повече страни по отношение на тълкуването или прилагането на разпоредбите на тази конвенция, е предмет на преговори между страните, участващи в спора.
 2. Ако спорът не може да се разреши в съответствие с параграф 1 на този член, страните могат по взаимно съгласие да представят спора на арбитраж, по-специално в Постоянния арбитражен съд в Хага, като страните, внесли спора, се задължават да изпълнят арбитражното решение.
 Член XIV
 Резерви
 1. Разпоредбите на тази конвенция не подлежат на резерви от общ характер. В съответствие с условията на този член и член XI може да се внесат резерви по специфични въпроси.
 2. Всяка държава или регионална организация за икономическа интеграция може при депозиране на документа си за ратифициране, приемане, утвърждаване или присъединяване да внесе резерви по конкретен въпрос във връзка с присъствието в допълнения I или II, или и в двете приложения на всеки мигриращ вид и в такъв случай няма да бъде разглеждана като страна по отношение на предмета на резервите до 90 дни след датата, на която депозитарят е разпратил до страните известие за оттеглянето на съответните резерви.
 Член XV
 Подписване
 Тази конвенция е открита за подписване в Бон за всички държави и регионални организации за икономическа интеграция до 22 юни 1980 г.
 Член XVI
 Ратифициране, приемане, утвърждаване
 Тази конвенция е предмет на ратифициране, приемане или утвърждаване. Документите за ратифициране, приемане или утвърждаване се депозират при правителството на Федерална република Германия, което е депозитар.
 Член XVII
 Присъединяване
 След 22 юни 1980 г. тази конвенция е открита за присъединяване от страна на всички не подписали я държави и всички регионални организации за икономическа интеграция. Документите за присъединяване се депозират при депозитаря.
 Член XVIII
 Влизане в сила
 1. Тази конвенция влиза в сила на първия ден от третия месец след датата на депозиране при депозитаря на 15-ия документ за ратифициране, приемане, утвърждаване или присъединяване.
 2. За всяка държава или всяка регионална организация за икономическа


text:
интеграция, която ратифицира, приеме или одобри тази конвенция или се присъедини към нея след депозиране на 15-ия документ за ратифициране, приемане, утвърждаване или присъединяване, тази конвенция влиза в сила на първия ден от третия месец след депозирането от страна на държавата или организацията на нейния документ за ратифициране, приемане, утвърждаване или присъединяване.
 Член XIX
 Излизане
 Всяка страна може да се откаже от тази конвенция с писмено известие до депозитаря по всяко време. Излизането влиза в сила дванадесет месеца след като депозитарят получи известието.
 Член XX
 Депозитар
 1. Оригиналът на тази конвенция, чиито английски, френски, немски, руски и испански текст автентични се депозира при депозитаря. Депозитарят разпраща заверени копия на всяка от тези версии до всички държави и всички регионални организации за икономическа интеграция, които са подписали конвенцията или са депозирали документи за присъединяване към нея.
 2. Депозитарят след консултации със заинтересуваните правителства изготвя официални версии на текста на Конвенцията на арабски и китайски език.
 3. Депозитарят информира всички подписали и присъединили се държави и всички подписали и присъединили се регионални организации за икономическа интеграция и секретариата за подписите, депозирането на документи за ратифициране, приемане, утвърждаване или присъединяване, за влизането в сила на тази конвенция, за внесените изменения, резерви по специфични въпроси и известия за излизане.
 4. След като Конвенцията влезе в сила, заверено копие се предава от депозитаря на секретариата на Обединените нации за регистрация и публикация в съответствие с член 102 от Устава на Обединените нации.
 В УВЕРЕНИЕ НА КОЕТО долуподписаните, надлежно упълномощени за тази цел, подписаха тази конвенция.
 Съставено в Бон на 23 юни 1979 година.
 ДОПЪЛНЕНИЕ I
 ТЪЛКУВАНЕ
 1.
 Мигриращите видове, включени в това допълнение, са представени:
 а)
 по името на вида или подвида; или
 б)
 като всички мигриращи видове, включени в по-висок таксон или част от него.
 2.
 Други отнасяния до таксони, по-високи от видове, са само за информационни цели или за целите на класификацията.
 3.
 Съкращението „(s.I.)“ е използвано, за да се посочи, че научното наименование е употребено в широкото си значение.
 4.
 Символът (–), следван от номера срещу името на таксона, означава изключването от този таксон на географски определените самостоятелни популации, както следва:
 – 101 перуански популации.
 5.
 Символът (+) следван от цифра, поставена срещу името на вид, означава, че само географски самостоятелните популации от тези видове са включени в това допълнение, както следва:
 + 201 северноафрикански популации
 + 202 африкански популации
 + 203 горноамазонски популации
 6.
 Символът (*), поставен срещу името на даден вид, показва, че видът или отделна негова популация, или по-висок таксон, включващ този вид, е включен в допълнение II.
 MAMMALIA
 CHIROPTERA
 Molossidae
 Tadarida brasiliensis
 PRIMATES
 Pongidae
 Gorilla gorilla beringei
 CETACEA
 Balaenopteridae
 Balaenoptera musculus
 Megaptera novaeangliae
 Balaenidae
 Balaena mysticetus
 Eubalaena glacialis (s.I.)
 PINNIPEDIA
 Phocidae
 Monachus monachus*
 PERISSODACTYLA
 Equidae
 Equus grevyi
 ARTIODACTYLA
 Camelidae
 Vicugna vicugna* — 101
 Cervidae
 Cervus elaphus barbarus
 Bovidae
 Bos sauveli
 Addax nasomaculatus
 Gazella cuvieri
 Gazella dama
 Gazella dorcas+ 201
 AVES
 PROCELLARIIFORMES
 Diomedeidae
 Diomedea albatrus
 Procellariidae
 Pterodroma cahow
 Pterodroma phaeopygia
 CICONIIFORMES
 Ardeidae
 Egretta eulophotes
 Ciconiidae
 Ciconia boyciana
 Threskiornithidae
 Geronticus eremita
 ANSERIFORMES
 Anatidae
 Chloephaga rubidiceps*
 FALCONIFORMES
 Accipitridae
 Haliaeetus pelagicus*
 GRUIFORMES


text:
Gruidae
 Grus japonensis*
 Grus leucogeranus*
 Grus nigricollis*
 Olididae
 Chlamydotis undulata* + 201
 CHARADRIIFORMES
 Scolopacidae
 Numenius borealis*
 Numenius benuirostris*
 Laridae
 Larus audouinii
 Larus relictus
 Larus saundersi
 Alcidae
 Synthliboramphus antiquus wumizusume
 PASSERIFORMES
 Parulidae
 Dendroica kirtlandii
 Fringillidae
 Serinus syriacus
 REPTILIA
 TESTUDINES
 Cheloniidae
 Lepidochelys kempii*
 Dermochelidae
 Dermochelys coriacea*
 Pelomedusidae
 Podocnemis expansa* + 203
 CROCODYLIA
 Gavialidae
 Gavialis gangeticus
 PISCES
 SILURIFORMES
 Schilbeidae
 Pangasianodon gigas
 ДОПЪЛНЕНИЕ II
 ТЪЛКУВАНЕ
 1.
 Мигриращите видове, включени в това допълнение, са представени:
 а)
 по името на вида или подвида; или
 б)
 като всички мигриращи видове, включени в по-висок таксон или част от него.
 Освен ако не е посочено друго, когато става дума за таксон, по-висок от вид, се подразбира, че за всички мигриращи видове в рамките на този таксон може да има съществена полза от сключването на споразумения.
 2.
 Съкращението „spp.“ след названието на семейство или род се използва за означаване на всички мигриращи видове в това семейство или род.
 3.
 Други отнасяния до таксони, по-високи от видове, са само за информационни цели или за целите на класификацията.
 4.
 Съкращението „(s.I.)“ е използвано, за да се посочи, че научното наименование е употребено в широкото си значение.
 5.
 Символът (+) следван от цифра, поставена срещу името на вид, означава, че само географски самостоятелните популации от тези видове са включени в това допълнение, както следва:
 + 201 азиатски популации.
 6.
 Символът (*), поставен срещу името на даден вид или по-висок таксон, показва, че видът или отделна негова популация, или един или повече видове, включени в този по-висок таксон, са включени в допълнение I.
 MAMMALIA
 CETACEA
 Monodontidae
 Delphinapterus leucas
 PROBOSCIDAE
 Elephantidae
 Loxodonta africana
 SIRENIA
 Dugongidae
 Dugong dugon
 PINNIPEDIA
 Phocidae
 Monachus monachus*
 ARTIODACTYLA
 Camelidae
 Vicugna vicugna*
 Bovidae
 Oryx dammah
 Gazella gazella+ 201
 AVES
 PELECANIFORMES
 Pelecanidae
 Pelecanus crispus
 CICONIIFORMES
 Ciconiidae
 Ciconia ciconia
 Ciconia nigra
 Threskiornithidae
 Platalea leucorodia
 Phoenicopteridae
 spp.
 ANSERIFORMES
 Anatidae
 spp.*
 FALCONIFORMES
 Cathartidae
 spp.
 Pandionidae
 Pandion haliaetus
 Accipitridae
 spp.*
 Falconidae
 spp.
 GALLIFORMES
 Phasianidae
 Coturnix coturnix coturnix
 GRUIFORMES
 Gruidae
 Grus spp.*
 Anthropoides virgo
 Otididae
 Chlamydotis undulata* + 201
 CHARADRIIFORMES
 Charadriidae
 spp.
 Scolopacidae
 spp.*
 Recurvirostridae
 spp.
 Phalaropodidae
 spp.
 PASSERIFORMES
 Muscicapidae (s.I.)
 spp.
 REPTILIA
 TESTUDINES
 Cheloniidae
 spp.*
 Dermochelyidae
 spp.*
 Pelomedusidae
 Podocnemis expansa*
 CROCODYLIA
 Crocodylidae
 Crocodilus porosus
 PISCES
 ACIPENSERIFORMES
 Acipenseridae
 Acipenser fulvescens
 INSECTA
 LEPIDOPTERA
 Danaidae
 Danaus plexippus


text:
 Важна правна забележка
 |
 21992A1223(01)
 Официален вестник n° L 379 , 23/12/1992 стр. 0016 - 0029 специално финландско издание: глава 3 том 47 стр. 0011 специално шведско издание: глава 3 том 47 стр. 0011
 19921223Международно споразумение за захарта от 1992 годинаСЪДЪРЖАНИЕГЛАВА IЧлен 1 ЦелиГЛАВА IIЧлен 2 ОпределенияГЛАВА IIIЧлен 3 Продължаване, седалище и структура на Международната организация за захартаЧлен 4 Членство в организациятаЧлен 5 Участие на междуправителствени организацииЧлен 6 Привилегии и имунитетиГЛАВА IVЧлен 7 Състав на Международния съвет за захартаЧлен 8 Пълномощия и функции на СъветаЧлен 9 Председател и заместник-председател на СъветаЧлен 10 Сесии на СъветаЧлен 11 ГласовеЧлен 12 Процедура на гласуване в СъветаЧлен 13 Решения на СъветаЧлен 14 Сътрудничество с други организацииЧлен 15 Отношения с Общия фонд за стокитеЧлен 16 Приемане на наблюдателиЧлен 17 Кворум на СъветаГЛАВА VЧлен 18 Състав на Административния комитетЧлен 19 Избор на Административен комитетЧлен 20 Делегиране на правата от Съвета на Административния комитетЧлен 21 Процедура на гласуване и решения на Административния комитетЧлен 22 Кворум на Административния комитетГЛАВА VIЧлен 23 Изпълнителен директор и персоналГЛАВА VIIЧлен 24 РазходиЧлен 25 Приемане на административния бюджет и вноски на членоветеЧлен 26 Плащане на вноскитеЧлен 27 Одит и публикуване на счетоводните отчетиГЛАВА VIIIЧлен 28 Задължения на членоветеЧлен 29 Условия на трудЧлен 30 Екологични аспектиЧлен 31 Финансова отговорност на членоветеГЛАВА IXЧлен 32 Информация и проучванияЧлен 33 Оценка на пазара, потребление и статистикаГЛАВА XЧлен 34 Научни изследвания и развитиеГЛАВА XIЧлен 35 Подготовка на ново споразумениеГЛАВА XIIЧлен 36 ДепозитарЧлен 37 ПодписванеЧлен 38 Ратификация, приемане и одобрениеЧлен 39 Нотификация за временно изпълнениеЧлен 40 Влизане в силаЧлен 41 ПрисъединяванеЧлен 42 ОттеглянеЧлен 43 Уреждане на сметкиЧлен 44 ИзменениеЧлен 45 Продължителност, удължаване и прекратяванеЧлен 46 Преходни меркиПРИЛОЖЕНИЕ Разпределение на гласовете за целите на членГЛАВА IЦЕЛИЧлен 1ЦелиЦелите на Международното споразумение за захарта от 1992 г. (наричано по-долу "настоящото споразумение"), в светлината на резолюция 93 (IV), приета от Конференцията на Организацията на обединените нации за търговия и развитие, са:а) да гарантира засилване на международното сътрудничество по въпросите, които имат пряко или непряко отношение към захарта в света;б) да създаде рамка за междуправителствени консултации за захарта и начините да се подобри световната икономика в сектора на захарта;в) да улесни търговията със захар чрез събиране и предоставяне на информация относно световния пазар на захар и други подсладители;г) да насърчи повишеното търсене на захар, по-специално за нетрадиционни начини на употреба.ГЛАВА IIОПРЕДЕЛЕНИЯЧлен 2ОпределенияПо смисъла на настоящото споразумение:1. "Организация" означава Международната организация за захарта, посочена в член 3.2. "Съвет" означава Международният съвет за захарта, посочен в член 3, параграф 3.3. "Член" означава страна по настоящото споразумение.4. Под "специално гласуване" се разбира гласуване, при което са необходими най-малко две трети от подадените гласове от присъстващите и гласували членове, при условие че са гласували най-малко две трети от присъстващите членове.5. Под "гласуване с обикновено мнозинство" означава гласуване, при което са необходими повече от половината от подадените гласове на присъстващите и гласували членове, при условие че са гласували най-малко половината от присъстващите членове.6. "Година" означава календарна година.7. "Захар" означава захар във всички нейни признати търговски форми, извлечена от захарна тръстика или от захарно цвекло, включително годни за консумация


text: меласи, сиропи и всякакви други форми на течна захар, но без меласи от субпродукти, нито нецентрофугирани захари с ниско качество, произведени с примитивни методи.8. "Влизане в сила" означава датата, на която настоящото споразумение влиза в сила, временно или окончателно, съгласно разпоредбите на член 40.9. "Свободен пазар" означава общото нетно количество внос на световния пазар, с изключение на вноса по силата на специални спогодби като тези, определени в глава IХ на Международното споразумение за захарта от 1977 г.10. "Световен пазар" означава международния пазар на захар и включва едновременно захарта, търгувана на свободния пазар и захарта, търгувана по силата на специални спогодби като тези, определени в глава IХ на Международното споразумение за захарта от 1977 г.ГЛАВА IIIМЕЖДУНАРОДНА ОРГАНИЗАЦИЯ ЗА ЗАХАРТАЧлен 3Продължаване, седалище и структура на Международната организация за захарта1. Международната организация за захарта, създадена с Международното споразумение за захарта от 1968 г. и продължила съществуването си с Международните споразумения за захарта от 1973 г., 1977 г., 1984 г. и 1987 г., продължава да съществува, за да гарантира изпълнението на настоящото споразумение и да контролира приложението му, с членство, правомощия и функции, определени с настоящото споразумение.2. Седалището на Организацията е в Лондон, освен ако Съветът не реши друго със специално гласуване.3. Организацията изпълнява функциите си с помощта на Международния съвет за захарта, неговия административен комитет, неговия изпълнителен директор и неговия персонал.Член 4Членство в ОрганизациятаВсяка страна по настоящото споразумение е член на Организацията.Член 5Участие на междуправителствени организацииВсяко споменаване в настоящото споразумение на "правителство" или "правителства" се отнася за Европейската икономическа общност и за всяка друга междуправителствена организация, която има отговорност в преговорите, сключването и приложението на международни споразумения, по-специално споразумения за основните продукти. Следователно всяко споменаване в настоящото споразумение на подписване, ратификация, приемане или одобрение, или нотификация за временно прилагане, или за присъединяване, в случая на тези междуправителствени организации, се отнася също за подписване, ратификация, приемане или одобрение, или нотификация за временно прилагане, или за присъединяване на тези междуправителствени организации.Член 6Привилегии и имунитети1. Организацията е международно юридическо лице.2. Организацията може да сключва договори, да придобива и отстъпва движими и недвижими вещи и да се явява в съда.3. Статутът, привилегиите и имунитетите на Организацията на територията на Обединеното кралство продължават да се уреждат със споразумението за седалище, сключено между правителството на Обединеното кралство на Великобритания и Северна Ирландия и Международната организация за захарта, подписано в Лондон на 29 май 1969 г., с измененията, които биха били нужни за правилното действие на настоящото споразумение.4. Ако седалището на Организацията се премести в друга страна, която е член на Организацията, този член сключва възможно най-бързо споразумение с Организацията, което следва да бъде одобрено от Съвета, относно статута, привилегиите и имунитетите на Организацията, нейния изпълнителен директор, нейния персонал и нейните експерти, както и за представителите на членовете, които се намират в тази страна, за да изпълняват функциите си.5. Освен ако не бъдат взети предвид други разпоредби от данъчно естество по силата на споразумението, посочено в параграф 4 от настоящия член, и в очакване на сключването на това споразумение, новата страна домакин:а) освобождава от всякакви данъци плащанията, извършени от Организацията


text: на нейния персонал, като не е задължително освобождаването да се прилага по отношение на нейните поданицииб) освобождава от всякакви данъци авоарите, доходите и другата собственост на Организацията.6. Ако седалището на Организацията бъде преместено в страна, която не е член на Организацията, преди преместването Съветът следва да получи от правителството на тази страна писмена гаранция, че:а) ще сключи възможно най-бързо споразумение като това, посочено в параграф 4 от настоящия члениб) в очакване на сключването на това споразумение, ще предостави освобождаването, посочено в параграф 5 от настоящия член.7. Преди преместването на седалището Съветът полага усилия да сключи споразумението, посочено в параграф 4 от настоящия член, с правителството на страната, в която следва да бъде преместено седалището на Организацията.ГЛАВА IVМЕЖДУНАРОДЕН СЪВЕТ ЗА ЗАХАРТАЧлен 7Състав на Международния съвет за захарта1. Върховен орган на Организацията е Международният съвет за захарта, който е съставен от всички членове на Организацията.2. Всеки член има един представител в Съвета и, ако го желае, един или повече заместници. Всеки член може да прикрепи към своя представител или към неговите заместници, един или повече съветници.Член 8Пълномощия и функции на Съвета1. Съветът упражнява всички пълномощия и изпълнява или гарантира изпълнението на всички функции, които са необходими за приложение на разпоредбите на настоящото споразумение и за продължаване на ликвидацията на Фонда за финансиране на стоковите наличности, създаден по силата на член 49 от Международното споразумение за захарта от 1977 г., така както са делегирани от Съвета на въпросното споразумение на Съвета на Международното споразумение за захарта от 1984 г. и на Съвета на Международното споразумение за захарта от 1987 г. по силата на член 8, параграф 1 от него.2. Със специално гласуване Съветът приема необходимите правила и регламенти за прилагане на разпоредбите на настоящото споразумение и съвместими с тях, по-специално процедурни правила на Съвета и на неговите комитети, както и финансови правила и устав на персонала на Организацията. В своя вътрешен правилник Съветът може да предвиди процедура, по която да взима решения по специфични въпроси, без да се събира.3. Съветът събира и съхранява необходимата документация за изпълнение на функциите, които му вменява настоящото споразумение, както и всяка друга документация по негова преценка.4. Съветът публикува годишен отчет и всякакви други сведения, по негова преценка.Член 9Председател и заместник-председател на Съвета1. Всяка година Съветът избира между делегациите един председател и един заместник-председател, които не получават заплащане от Организацията.2. При отсъствие на председателя, неговите функции се изпълняват от заместник-председателя. Ако председателят и заместник-председателят отсъстват временно по едно и също време или ако единият или другият, или и двамата отсъстват продължително, Съветът може да избере измежду делегациите нови титуляри на тези функции, временно и за постоянно, според случая.3. Председателят и член на бюрото, който председателства събранието, нямат право на вот. Те могат да упълномощят друго лице да упражни правото на вот на члена, който представляват.Член 10Сесии на Съвета1. Като общо правило Съветът провежда една редовна сесия всяка година.2. Освен това Съветът се събира на извънредни сесии, ако вземе такова решение или ако това е поискано от:а) пет членове;б) два или повече членове, които общо имат най-малко 250 гласа


text: по смисъла на член 11 и съгласно разпоредбите на член 25;илив) Административния комитет.3. Известие за сесиите на Съвета се изпращат до членовете най-малко 30 календарни дни предварително, освен в спешни случаи, когато срокът е най-малко 10 дни.4. Сесиите се провеждат в седалището на Организацията, освен ако Съветът не реши друго със специално гласуване. Ако някой член покани Съвета да заседава на друго място, а не в седалището на Организацията, и ако Съветът се съгласи, този член поема допълнителните разходи за това.Член 11Гласове1. За да упражняват правото си на глас в рамките на настоящото споразумение, членовете имат общо 2000 гласа, разпределени съгласно разпоредбите на член 25.2. Когато правото на глас на даден член се суспендира по силата на член 26, параграф 2 от настоящото споразумение, неговите гласове се разпределят между другите членове според техните части, както са определени в член 25. Същата процедура се прилага, когато правото на глас на въпросния член се възстанови, тогава той се включва в разпределението.Член 12Процедура на гласуване в Съвета1. Всеки член разполага при гласуване с броя гласове, които притежава по силата на член 11, и съгласно разпоредбите на член 25. Той няма право да разделя тези гласове.2. С писмено съобщение до председателя, всеки член може да упълномощи всеки друг член да представлява интересите му и да използва гласовете му на всяко събрание на Съвета. Копие от тези пълномощни се представя на всяка комисия за проверка на правомощията, създадена по силата на вътрешния правилник на Съвета.3. Член, упълномощен от друг член да използва гласовете, които му се полагат по силата на член 11 и съгласно разпоредбите на член 25, използва тези гласове, както е упълномощен и в съответствие с параграф 2 от настоящия член.Член 13Решения на Съвета1. Съветът приема всички решения и препоръки по принцип с консенсус. Ако не се постигне консенсус, всички решения и препоръки се приемат с обикновено мнозинство, освен когато настоящото споразумение не предвижда специално гласуване.2. При изчисление на гласовете за приемане на всяко решение на Съвета, гласовете на въздържалите се членове не се взимат под внимание и въпросните членове не се приемат за "гласували" за целите определенията по точки 4 или 5 от член 2. Ако даден член се позове на разпоредбите на член 12, параграф 2 и ако тези гласове се използват на събрание на Съвета, за целите на параграф 1 от настоящия член, този член се приема за присъстващ и гласувал.3. Членовете са обвързани с всички решения, приети от съвета по силата на настоящото споразумение.Член 14Сътрудничество с други организации1. Съветът приема всички необходими разпоредби, за да започне консултации или да сътрудничи с Организацията на обединените нации и нейните органи, по-специално с Конференцията на Организацията на обединените нации за търговия и развитие и с Организацията на обединените нации по прехрана и земеделие и други специализирани институции на Организацията на обединените нации и на междуправителствени организации.2. Предвид особената роля на Конференцията на Организацията на обединените нации за търговия и развитие в световната търговия с основни продукти, Съветът я информира по своя преценка за дейностите и работните си програми.3. Съветът приема всички необходими


text: разпоредби за подържане на ефективни контакти с международни органи на производители, търговци и фабриканти на захар.Член 15Отношения с Общия фонд за стоките1. Организацията използва пълноценно механизмите на Общия фонд за стоките.2. По отношение на изпълнението на проекти по реда на параграф 1 от настоящия член, Организацията не изпълнява ролята на изпълнителен агент, нито поема каквото и да било финансово задължение за гаранции, дадени от членовете или от други единици. Принадлежността на нито един член към Организацията не води до отговорност за сключени от него договори и взети заеми от друг член или друга общност в рамките на подобни проекти.Член 16Приемане на наблюдатели1. Съветът може да покани всяка държава, която не е членка, да присъства в качеството на наблюдател на всяко едно от заседанията си.2. Съветът може също да покани да присъства в качеството на наблюдател на всяко едно от заседанията си всяка организация, посочена в член 14, параграф 1.Член 17Кворум на заседанията на СъветаВсяко заседание на Съвета има необходимия кворум, ако присъстват повече от две трети от членовете, като присъстващите членове притежават най-малко две трети от гласовете на всички членове по силата на член 11 и съгласно разпоредбите на член 25. Ако в деня, определен за заседание на Съвета, кворумът не е постигнат, или ако по време на сесия на Съвета кворумът не е постигнат в три последователни заседания, Съветът се свиква 7 дни по-късно; тогава и за останалото време на сесията, кворумът е постигнат с присъствието на повече от половината членове, като присъстващите членове представляват повече от половината гласове на всички членове по силата на член 11 и съгласно разпоредбите на член 25. Всеки член, представляван съгласно член 12, параграф 2, се счита за присъстващ.ГЛАВА VАДМИНИСТРАТИВЕН КОМИТЕТЧлен 18Състав на Административния комитет1. Административният комитет се състои от 18 членове. Като общо правило, 10 от членовете са членовете, които внасят най-големи финансови вноски всяка година, а 8 членове се избират между останалите членове на Съвета.2. Ако един или повече от 10 членове, внасящи най-големи финансови вноски всяка година, не желае да бъде автоматично назначен в Административния комитет, празното място се запълва със следващия или следващите големи платци, които приемат да заседават в комитета. Когато тези 10 членове на Административния комитет бъдат назначени, другите 8 членове се избират между другите членове на Съвета.3. Изборът на 8 допълнителни членове се провежда всяка година, въз основа на гласовете, посочени в член 11 и съгласно разпоредбите на член 25. Членовете, назначени в Административния комитет съгласно разпоредбите на параграфи 1 и 2 от настоящия член, не участват в този избор.4. Член, който не е внесъл изцяло вноската си съгласно член 26, не може да заседава в Административния комитет.5. Всеки член на Административния комитет назначава един представител и може да назначи един или повече заместници и съветници. Освен това всички членове на Съвета могат да присъстват на заседанията на комитета като наблюдатели и да бъдат канени да се изказват.6. Административният комитет избира председател и заместник-председател всяка година. Председателят няма право на глас и може да бъде преизбиран. В отсъствие на председателя неговите функции се изпълняват от заместник-председателя.7.


text: Административният комитет обикновено заседава три пъти в годината.8. Административният комитет заседава в седалището на Организацията, освен ако не реши друго. Ако някой член покани комитета да заседава другаде, а не в седалището на Организацията и ако комитетът се съгласи, този член поема допълнителните разходи за това.Член 19Избор на Административен комитет1. Членовете, избрани между членовете, внасящи най-големи вноски всяка година, се назначават в Административния комитет, съгласно процедурата, посочена в член 18, параграфи 1 или 2.2. Изборът на 8 допълнителни членове на Административния комитет се провежда в Съвета. Всеки член, избираем съгласно разпоредбите на член 18, параграфи 1, 2 и 3, дава на един-единствен кандидат всички гласове, които притежава по силата на член 11 и съгласно разпоредбите на член 25. Всеки член може да даде за друг кандидат гласовете, които са упълномощени за използват по силата на член 12, параграф 2. Избират се осемте кандидати, получили най-голям брой гласове.3. Ако правото на глас на даден член на Административния комитет е суспендирано по силата на някоя от разпоредбите на настоящото споразумение, всеки член, гласувал в полза на този член или който му е дал гласове съгласно настоящия член, може, за периода на суспендиране, да даде своите гласове на всеки друг член на комитета.4. Ако някой от членовете, назначени в комитета съгласно разпоредбите на член 18, параграфи 1 или 2, напусне Организацията, той се заменя със следващия най-голям платец, който приеме да заседава в комитета, и, ако е необходимо, се провежда избор на нов допълнителен член на комитета. Ако избран член на комитета напусне Организацията, се провежда избор за заместването му. Всеки член, гласувал за напусналия член или дал гласове за него, и който не гласува за члена, избран да попълни вакантния пост в комитета, може да прехвърли гласовете на друг член на комитета.5. При особени обстоятелства и след консултация с члена на Административния комитет, за който е гласувал или дал гласове съгласно разпоредбите на настоящия член, даден член може да оттегли гласовете за остатъка от годината. Той може да прехвърли тези гласове на друг член на Административния комитет, но не може да ги отнеме от него до края на годината. Членът на Административния комитет, от който са отнети гласове, запазва поста си в комитета до края на годината. Всяка мярка, приета по силата на разпоредбите на настоящия параграф, влиза в сила след като председателят на изпълнителния комитет бъде информиран писмено.Член 20Делегиране на пълномощия от съвета на административния комитет1. Съветът може, със специално гласуване, да делегира на Административния комитет напълно или отчасти свои пълномощия, с изключение на следните:а) избор на седалище на Организацията съгласно член 3, параграф 2;б) номинация на изпълнителен директор и друг висш служител съгласно член 23;в) приемане на административния бюджет и определяне на вноските съгласно член 25;г) молба, отправена от генералния секретар на Конференцията на Организацията на обединените нации за търговия и развитие, за свикване на конференция за преговори съгласно член 35, параграф 2;д) препоръка за изменение съгласно член 44;е) продължаване срока на действие или край на настоящото споразумение по силата на член 45.2. Съветът може във всеки момент да оттегли


text: пълномощията от Административния комитет.Член 21Процедура на гласуване и решения на Административния комитет1. Всеки член на Административния комитет разполага за гласуване с броя гласове, които е получил по силата на член 19, и не може да разделя тези гласове.2. За да вземе решение, Административният комитет има същото мнозинство, каквото има Съветът при вземане на решения. Решението се съобщава на Съвета.3. Всеки член има правото да обжалва пред Съвета всяко решение на Административния комитет, при условия, определени от Съвета в процедурните правила.Член 22Кворум на заседанията на Административния комитетЗаседанията на Административния комитет имат кворум, ако присъстват повече от половината членове на комитета, като присъстващите членове представляват най-малко две трети от общия брой гласове на всички членове на комитета.ГЛАВА VIИЗПЪЛНИТЕЛЕН ДИРЕКТОР И ПЕРСОНАЛЧлен 23Изпълнителен директори персонал1. Съветът назначава изпълнителния директор със специално гласуване. Условията за назначението на изпълнителния директор се определят от Съвета.2. Изпълнителният директор е най-висшият служител на Организацията и отговаря за изпълнението на задълженията, които му се вменяват по силата на настоящото споразумение.3. След консултация с изпълнителния директор Съветът назначава другите висши служители със специално гласуване и определя условията за наемането им.4. Изпълнителният директор назначава другите служители съгласно регламентите и решенията на Съвета.5. Съгласно разпоредбите на член 8 Съветът приема регламенти за определяне на основните условия за наемане, правата и задълженията на всички членове на секретариата.6. Изпълнителният директор и другите служители не могат да имат финансови интереси в захарната промишленост и в търговията със захар.7. При изпълнение на задълженията си по смисъла на настоящото споразумение, изпълнителният директор и другите служители не искат, нито приемат указания от друг член, нито от друг външен на Организацията орган. Те се въздържат от всякакви действия, несъвместими с положението им на международни служители, отговорни единствено пред Организацията. Всеки член трябва да се съобразява с международния характер на функциите на изпълнителния директор и на персонала и да не се опитва да им влияе при изпълнението на задълженията им.ГЛАВА VIIФИНАНСИЧлен 24Разходи1. Разходите на делегациите в Съвета, Административния комитет или другите комитети на Съвета или на Административния комитет са за сметка на заинтересованите членове.2. За покриване на разходите, необходими за управление на настоящото споразумение, членовете внасят годишна вноска, определена, както е посочено в член 25. Въпреки това, ако някой член поиска специални услуги, Съветът може да изиска той да ги заплати.3. За управление на настоящото споразумение се води съответното счетоводство.Член 25Приемане на административния бюджет и вноски на членовете1. За целите на настоящия член членовете разполагат с 2000 гласа.2. а) Всеки член разполага с броя гласове, посочен в приложението, изчислени, както е посочено в буква г) по-долу.б) Всеки член има най-малко шест гласа.в) Гласовете не могат да се делят. Цифрите могат да се закръглят при изчисленията и да се гарантира, че са разпределени всички гласове.г) Гласовете, посочени в приложението, които не са разпределени в момента на влизане в сила на настоящото споразумение, се разпределят между членовете, различни от тези, които имат по шест гласа, както е посочено в приложението. Неразпределените гласове се разпределят по съотношението между броя на техните гласове, съгласно приложението, и общия брой на гласовете на всички членове, които


text: имат повече от шест гласа.3. Гласовете се преизчисляват всяка година по следната процедура:а) Всяка година, включително годината, в която настоящото споразумение влезе в сила, в момента когато Международната организация за захарта публикува "Годишник за захарта", се изчислява съставна основа за тонаж за всеки член, която включва:- 35 % от износа на този член на свободния пазарплюс- 15 % от целия износ на този член по силата на специални спогодбиплюс- 35 % от вноса на този член от свободния пазарплюс- 15 % от целия внос на този член по силата на специални спогодби.При изчислението на съставната основа за тонаж на всеки член се използват, за всяка гореспомената категория, усреднените данни в категорията за трите най-силни години от последните четири години, включени в последното издание на "Годишник на захарта" на Организацията. Частта на всеки член в общата стойност на съставните основи тонаж на всички членове се изчислява от изпълнителния директор. Всички горепосочени данни се съобщават на членовете в момента на извършване на изчисленията.б) За втората година след влизането в сила на настоящото споразумение и за следващите години, гласовете на всеки член се преизчисляват в съответствие с изменението на неговата част в общата стойност на съставната основа за тонаж на всички членове спрямо предходната година.в) Членовете, разполагащи с шест гласа, получават право на преизчисляване към увеличение по силата на горната буква б) само ако тяхната част от общата стойност на съставната основа за тонаж надхвърли 0,3 %.4. В случай на присъединяване на член или членове след влизането в сила на настоящото споразумение, гласовете на този член или членове се определят съгласно приложението, така както е адаптирано в съответствие с горните параграфи 2 и 3. Ако този член или членове не фигурират в приложението на настоящото споразумение, Съветът решава колко гласа да му (им) разпредели. След одобрение от страна на члена или членовете, които не фигурират в приложението, на броя гласове, разпределени им от Съвета, гласовете на досегашните членове се преизчисляват, така че общият брой на гласовете да остане 2000.5. В случай на оттегляне на един или повече членове, гласовете на този или тези членове се разпределят между останалите членове пропорционално на тяхната част в общия брой гласове на всички оставащи членове, така че общият брой на гласовете да остане 2000.6. Преходни разпоредби:а) Следващите разпоредби се прилагат само по отношение на членовете на Международното споразумение за захарта от 1987 г. към 31 декември 1992 г. и се ограничават в първите две години след влизане в сила на настоящото споразумение (т.е. до 31 декември 1994 г.).б) Броят на гласовете, разпределени на всеки член през 1993 г., няма да надхвърли броя на гласовете, притежавани от този член през 1992 г., умножен по 1,33, по силата на Международното споразумение за захарта от 1987 г., а през 1994 г. броят на гласовете, притежавани от този член през 1992 г., умножен по 1,66, по силата на Международното споразумение за захарта от 1987 г.в) За установяване на размера на вноската на глас, неразпределените гласове, вследствие прилагане на разпоредбите на параграф 6, буква б), не се разпределят между другите членове. Следователно